Tiltale for overtrædelse af færdselslovens § 118, jf. § 3, stk. 1, og § 26, stk. 6. Påstand om betinget frakendelse af førerret
Ret: Retten i Næstved (1. instans)
Faggruppe: Straffesag — Bødesag
Sagsemner: Færdsel;

RETTEN I NÆSTVED

Udskrift af dombogen

D O M

afsagt den 18. november 2010

Rettens nr. 19-346/2010
Politiets nr. 1900-81170-00127-09

Anklagemyndigheden
mod
Tiltalte
CPR nr. (Født 1973)

Anklageskrift er modtaget den 19. januar 2010 og berigtiget under hovedfor-
handlingen.

Tiltalte er tiltalt for overtrædelse af færdselslovens § 118, jf. § 3, stk. 1, og §
26, stk. 6, ved den 20. marts 2009 kl. 17.17 at have ført person-bil Reg. nr. 1
ad Vestergade mod vest i Slagelse og svinget til venstre ad Vestre Ringgade,
uden at udvise den fornødne agtpågivenhed, hvorved Forurettede, der førte
motorcykel Reg. nr. 2 ad Strandvejen, væltede på motorcyk-len med lettere
person- og materielskade til følge.

Påstande

Anklagemyndigheden har nedlagt påstand om bødestraf og betinget fører-
retsfrakendelse, jf. færdselslovens § 125, stk. 1, nr. 1, jf. stk. 4.

Tiltalte har erkendt at have overtrådt færdselsloven, men proteste-ret mod
betinget frakendelse af førerretten.

Sagens oplysninger

Tiltalte har forklaret, at hun kom ad Vestergade og holdt for rødt lys i krydset.
Hun skulle dreje til venstre ad Vestre Ringgade. Da der blev grønt lyst kørte
hun frem og ind i krydset og standsede op. Der var tre mod-kørende biler, der
skulle dreje til venstre (for dem, det vil sige modsat tiltal-te). Da der var fri
bane fortsatte tiltalte venstresvinget, men blev så pludselig opmærksom på
motorcyklen. Både tiltalte og motorcyklen kørte med lav fart. Motorcyklen
forsøgte at undgå hende og væltede. Det kan godt passe, at motorcyklen
væltede tæt på hjørnet af Vestre Ringgade og Strandvejen, såle-des som det
fremgår af politiets skitse. Hun kan ikke forstå, hvordan hun

Std 75273



Side 2/3

kunne overse motorcyklen. Måske blev hun blændet af solen. Der var meget
trafik i begge retninger på det pågældende tidspunkt.

Rettens begrundelse og afgørelse

Efter tiltaltes erkendelse og det i øvrigt oplyste er det bevist, at hun ikke ud-
viste den fornødne agtpågivenhed i forbindelse med venstresvinget, så mo-
torcyklen væltede i forsøget på at undgå sammenstød.

Tiltalte er derfor skyldig i overensstemmelse med tiltalen.

Straffen fastsættes til en bøde på 1.500 kr., jf. færdselslovens § 118, jf. § 3,
stk. 1 og § 26, stk. 6.

Det må lægges til grund, at Tiltalte i forbindelse med venstresvin-get ikke
orienerede sig ordentligt og overså motorcyklen. Tiltalte har herved tilsidesat
væsentlige hensyn til færdselssikkerheden med lettere person- og
materielskade til følge. Hun skal derfor frakendes førerretten betinget som
nedenfor bestemt, jf. færdselslovens § 125, stk. 1, nr. 1.

Den betingede frakendelse af førerretten medfører, at tiltalte skal bestå en
kontrollerende køreprøve, jf. færdselslovens § 60, stk. 3.

Thi kendes for ret:

Tiltalte skal betale en bøde på 1.500 kr.

Forvandlingsstraffen for bøden er fængsel i 6 dage.

Tiltalte frakendes retten til at føre motordrevet køretøj, hvortil der kræves
kørekort.

Tiltalte beholder dog førerretten, hvis hun ikke igen inden for 3 år fra ende-lig
dom fører motordrevet køretøj på en sådan måde, at førerretten skal fra-
kendes hende.

Tiltalte skal betale sagens omkostninger.

Dommer



Side 3/3

Side 3/3